قال فيليبو كراندي المفوض السامي للاجئين ديال الامم المتحدة ف جنيف ، ان سياسة اللجوء و الهجرة اللي متبعها المغرب مزيانة و هي نموذجية ف هاد المجال. المفوض السامي قال هادشي وهو كايعلق على كلمة الممثل الدائم للمغرب ف مكاتب الامم المتحدة ف جنيف السفير عمر زنيبر، و اضاف انه فخور بالتعاون بين المملكة و المفوضية ف هاد المجال و ان قانون اللجوء اللي كايعتمدو المغرب كايبقا نموذجي و انه كايهنأ المغرب على التحركات الانسانية اللي كايدير ف العالم. للتذكير ف الصحافة العالمية كلها كتهضر غير على الرفض المغربي للمقترح الاوروبي لبناء مراكز مغلقة يتجمعو فيها اللاجئين و الحراكة ف المغرب كما وقع عف تركيا، وهو اقتراح اعتبرو وزير الخارجية بوريطة غير انساني و مضاد للسيادة المغربية. 
المفوض الأممي للاجئين: “سياسة المغرب ف مجال اللجوء و الهجرة نموذجية”